ગુજરાતમાં ૧૯૬૭માં લોકસભાની ચૂંટણીમાં ૬૩.૭૭ ટકા મતદાન થયું હતું જે અત્યાર સુધી સૌથી વધુ વોટિંગ થયું હોવાનો રેકૉર્ડ છે. ગઈ કાલે યોજાયેલી ચૂંટણીમાં સરેરાશ ૬૨ ટકા મતદાન થયું છે. ૨૦૦૯ની લોકસભાની ચૂંટણીમાં ગુજરાતમાં ૪૭.૮૯ ટકા મતદાન થયું હતું જ્યારે આ વખતે સરેરાશ ૬૨ ટકા મતદાન થયું છે એટલે કે ૨૦૦૯ કરતાં આ વખતે ૧૪.૧૧ ટકા વધુ મતદાન થયું છે. ચૂંટણીપંચ તેમ જ વિવિધ રાજકીય પક્ષો, સામાજિક સંસ્થાઓની મતદાન વધારવાની જાગૃતિ ઝુંબેશ રંગ લાવી છે.